তৃণমূলে ঘর ওয়াপসি শোভন চট্টাপাধ্যায়ের, কী বললেন রত্না?

কলকাতা: দীর্ঘদিন সক্রিয় রাজনীতি থেকে দূরে থাকার পর ফের তৃণমূলে প্রত্যাবর্তন শোভন চট্টোপাধ্যায়ের (Sovan Chatterjee)। সেই সঙ্গে দলে ফিরেছেন শোভন বান্ধবী বৈশাখী বন্দ্যোপাধ্যায়ও। এমন পরিস্থিতিতে মুখ খুললেন শোভন পত্নী রত্না চট্টোপাধ্যায় (Ratna Chatterjee)। বললেন, ‘ওঁকে স্বাগত জানাচ্ছি। অনেক দিন ঘরে বসেছিলেন। কাজের মানুষ ঘরে বসে অসুস্থ হয়ে যান। এ বার দলের কাজ করুন।’

রত্না চট্টোপাধ্যায়ের সঙ্গে দীর্ঘদিনের দূরত্ব। যদিও আইনি জটিলতায় বিয়েটা না ভাঙেনি। কিন্তু শোভনের মনের এখন শুধু বৈশাখী। বৈশাখী বন্দ্য়োপাধ্যায়ের সঙ্গেই এখন ‘ঘর-সংসার’ শোভনের। আর শোভন দল ছাড়ার পর ভোটে জিতে বেহালা পূর্বের বিধায়ক হয়েছেন সেই রত্না। সোমবার তৃণমূল ভবনে আনুষ্ঠানিকভাবে দলে ফেরেন শোভন চট্টোপাধ্যায়। এনিয়ে রত্না বলেন, একসময় ওনার মনে হয়েছিল ক্ষমতায় আসবে বিজেপি। বিজেপি দুইজনকে টিকিট দেয়নি। তারপর মনে হয়েছিল বিজেপিতে ভালো লাগছে না। এত বছর পর ওনার মনে হয়েছে উনি ফিরে আসতে চান, কাজ করতে চান। এখন উনি ফিরে এসেছেন। কিন্তু ৮ বছর সময় নষ্ট হয়ে গিয়েছে। তিনি আরও বলেন, ওঁকে স্বাগত জানাচ্ছি। অনেকদিন ঘরে বসেছিলেন। কাজের মানুষ ঘরে বসে থেকে অসুস্থ হয়ে যান। এবার দলের কাজ করুন। এ দিন শোভনের সঙ্গেই তৃণমূলে যোগ দিলেন বৈশাখী। আর সেই বিষয়ে প্রশ্ন করা হলে বিরক্তিই দেখা গেল রত্নার গলায়। তিনি বলেন, ‘ওই মহিলার ব্যাপারে আমি কিছুই বলতে চাই না। কোনও উত্তর দিতে চাই না। ওই মহিলার সম্পর্কে কথা বলব, এটা আমার সঙ্গে যায় না।…’